Babu son rai wajen zaben PDP da aka yi Inji Makarfi ▷ Legit.ng
Babu son rai wajen zaben PDP da aka yi Inji Makarfi
10 months ago 5448 views by Muhammad Malumfashi
- Tsohon Shugaban na P.D.P ya bayyana abin da ya kawowa Yarbawa cikas
- Ahmad Makarfi yace Yarbawa sun kasa fitar da ‘dan takara guda a zaben
- Makarfi yace bayan haka kuma wasu daga Yankin sun koma zagin Jama’a
Sanata Ahmad Muhammad Makarfi yayi magana karo na farko bayan ya sauka daga matsayin na Shugaban Jam’iyyar adawa na PDP na Kasa a karshen wannan makon. Makarfi kuma yace an yi gaskiya wajen zaben.
Tsohon Shugaban PDP Sanata Ahmad Muhammad Makarfi
Ahmad Muhammad Makarfi ya bayyana abin da ya kawowa Yarbawa cikas a wajen zaben Shugabannin Jam’iyyar da aka yi a Ranar Asabar wanda yace Mutanen Kudu maso Yamman sun gaza fitar da wani tsayayyen ‘Dan takara a zaben inda Uche Secondus yayi nasara.
KU KARANTA: Zaben PDP ya bar baya da kura bayan da Yarbawa su kayi bore
Yace da farko an fitar da ‘Dan takara guda daga Yankin sai kuma kawai wani yaje yace shi fa bai janye ba don kuwa har yanzu yana cikin masu nema a wajen zaben. Wannan abu ya kawo rikici ana shirin zaben. Yarbawa dai sun yi tir da wannan zabe da aka yi.
Ahmad Makarfi ya kuma ce wasu mutane daga Yankin sun rika suka da kuma zagin ‘Yan Jam’iyyar ta PDP babu gaira babu dalili. Tsohon Shugaban na PDP yace wannan yana cikin abin da ya kawo cikas amma yace babu wani coge da aka yi zaben ko kadan.
Steve Crown biography Angela Okorie Bobrisky pictures How to check BVN
Wata sabuwar jam'iyya ta kwacewa APC da PDP mambobi a majalisar wakilai
17 minutes ago 315 views